Mashaba, Maimane lê grondslag vir nuwe party | Maroela Media
Veilingverbod weens bek-en-klouseer opgehef
Eswatini monitor moontlike koronavirus-geval
Verdagte dood tydens skietvoorval
Drie doodgebrand naby Muizenberg
Groot drama oor ŉ klein provinsie
Taalgebruik: Kweek, groei of teel?
SA’ner se heldedaad in Taiwan
Gedagte vir die dag: Sien dit raak!
ToekomsVenster: God wil jou gebruik
Mashaba, Maimane lê grondslag vir nuwe party
Herman Mashaba, voormalige burgemeester van Johannesburg. (Foto: Facebook)
Herman Mashaba, voormalige DA-burgemeester van Johannesburg, en Mmusi Maimane, voormalige DA-leier, het die voorbereiding vir ŉ moontlike nuwe politieke party begin met die daarstel van ŉ politieke oorlegplatform genaamd The People’s Dialogue.
Mashaba en Maimane het uit hul onderskeie posisies en uit die DA bedank uit protes teen wat hulle ervaar as die skuif na regs binne die DA. Hulle was ook vies oor die verkiesing van Helen Zille as voorsitter van die DA se federale dagbestuur.
Die begrip “oorlegplatform” is dieselfde term wat dr. Mamphela Ramphele ŉ paar jaar gelede vir Agang gebruik het in die tydperk voordat dit amptelik ŉ politieke party geword het.
As verduideliking vir die stigting van die TPD het Mashaba aangevoer dat die partypolitiek in Suid-Afrika te veel fokus op die persoonlike steun en ambisie van individuele politici, sodat gewone Suid-Afrikaners uitgesluit voel. Hy meen daar is oorweldigende steun vir hierdie nuweling op die Suid-Afrikaanse politieke toneel.
“As jy uitgesluit voel, moet jy weet jy is nie alleen nie,” het Mashaba gesê en sy medeburgers daaraan herinner dat hy nie van ŉ politieke betrekking of trouens ŉ politieke salaris afhanklik is nie – hy is slegs in die politiek om ŉ verskil te maak aan die land en sy mense, sê hy.
In ŉ skrywe Sondag het Mashaba gesê die belangstelling wat Suid-Afrikaners reeds in dié platform getoon het, het sy “wildste verwagtinge oortref”.
Maimane het vroeër dié week aangekondig dat hy Mashaba se visie deel en by TPD aangesluit.
TPD sal as oorlegplatform funksioneer tot aan die einde van Februarie, waarna Mashaba sal aankondig of dit iets meer as ŉ oorlegplatform gaan word – dalk ŉ politieke party.
DA Herman Mashaba Mmusi Maimane
Senzo Meyiwa: AfriForum eis geregtelike doodsondersoek
Pa skuldig aan moord op vermiste Liam Nortjé
Die land kort mos nog ‘n party….
Peper lekker lag ek vir jou het dit verwag
?.. en die people gaan gou vasval in die modder oor wie die liewe leier gaan wees…
Ek wonder as hy sê: sy mense. Wonder ek wie dit insluit of uitsluit…
Sal jy 'n GPS-slimhorlosie vir jou kind aanskaf?
Ja, ek wil graag kontak kan maak en my kind se ligging gereeld dophou
Ja, veral vir my kinders wat nog te jonk is om 'n selfoon te besit
Nee, ek is bekommerd oor die veiligheidsrisiko's wat daarmee verband hou
Nee, dit is te duur om hierdie slimtoestelle aan te skaf